Spettaklu ta’ kuluri, mużika u żfin matul in-nofsinhar tal-Ħadd iddomina Pjazza San Ġorġ, fil-Belt Valletta. Dawn iċ-ċelebrazzjonijiet jimmarkaw il-bidu tas-sena l-ġdid Ċiniża, li din is-sena hija ddedikata għaż-żiemel – wieħed mill-annimali fiż-żodjaku Ċiniż. Skond din it-tradizzjoni matul is-sena n-nies għandhom jipprovaw itejjbu lilhom infushom. It-trabi li se jitwieldu tul din is-sena se jkollhom abbiltajiet fil-komunikazzjoni, intelliġenti u qalbhom tajba, madankollu, ser ikollhom ftit li xejn paċenzja b’mod partikolari f’sitwazzjonijiet ta’ pressjoni. Ritratti: Brandon Pisani